Kuća Nurije Pozderca
<s>Kuća Nurije Pozderca (kuća porodice Pozderac) je bosanski tip kuće sa prepustom, i pripadala je porodici Pozderac.</s><s>Nalazi se u Cazinu, Bosna i Hercegovina.</s><s>Proglašena je za nacionalni spomenik BiH.</s>

<s>Historija 
Sagradio ju je Ahmet-aga Pozderac,  jedan od vođa otpora odlukama Berlinskog kongresa.</s><s>Arhitektura objekta, raspored prostorija kao i vrsta materijala potvrđuje tvrdnju da je objekat podignut  u prvoj polovini XIX vijeka.</s><s>U toku drugog svjetskog kuća je oštećena od italijanskih i ustaških vojnih formacija.</s><s>U vlasništvu porodice Pozderac kuća se nalazila sve do 1985. godine kada je prodata Zajednici za kulturu opštine Cazin.</s>

<s>Opis 
Ovaj tip stambenog objekta rasprostranjen je na teritoriji od Bosanske Krajine pa sve do Sarajeva, ali se njegov karakter mijenja, ovisno o području u kome je sagrađen.</s><s>U područjima Bosanske Krajine to je tipična odbrambena kuća, dok je u Sarajevu ili nekim drugim krajevima u centralnim i istočnim dijelovima BiH to nešto komforniji objekat, bez izrazito naglašene odbrambene funkcije.</s>

<s>Spratna etaža urađena je od lakih materijala, a podrum i prizemlje, urađeni su od lomljenog kamena sa krečnim malterom kao vezivnim sredstvom.</s><s>Dio objekta iznad prepusta služi za stanovanje  i uzdignut je visoko iznad zemlje.</s><s>Cijeli sprat kuće je za oko 50 cm. smaknut prema vani.</s><s>Kuća je podignuta na strmom terenu (razlika nivoa – prizemlje – podrum iznosi oko 2,70 metara), tako da je podrum izveden samo djelimično.</s>

<s>Stanje 
Godine 1998. i 1999. sredstvima opštine Cazin vršeni su radovi na pokrivanju kestenovom šimlom, zamijenjena vanjska stolarija i izvršeno krečenje fasade objekta.</s><s>Tokom 2006. – uređen je enterijer i revitalizacija sredstvima Federalnog ministarstva obrazovanja, nauke, kulture i sporta i Ministarstva kulture Unsko sanskog kantona.</s>

<s>Literatura 
 Milan  Karanović, O tipovima kuća u Bosni, -GZM, Sveska za historiju i etnografiju, Sarajevo,1927.</s><s>Dušan Grabrijan i Juraj Najdhart -  Arhitektura Bosne i Hercegovine i put u savremeno, Ljudska pravica, Ljubljana, 1957.</s>

<s>Reference</s>

<s>Nacionalni spomenici u Cazinu
Osmanske kuće u Bosni i Hercegovini‎</s>

